CELEX: 62020CN0532
Language: bg
Date: 2020-10-20 00:00:00
Title: Дело C-532/20: Преюдициално запитване от Curtea de Apel Bucureşti (Румъния), постъпило на 20 октомври 2020 г. — Alstom Transport SA/Compania Naţională de Căi Ferate CFR SA, Strabag AG — Sucursala Bucureşti, Swietelsky AG Linz — Sucursala Bucureşti

15.2.2021   
            
            
               BG
            
            
               Официален вестник на Европейския съюз
            
            
               C 53/17
            
         
      Преюдициално запитване от Curtea de Apel Bucureşti (Румъния), постъпило на 20 октомври 2020 г. — Alstom Transport SA/Compania Naţională de Căi Ferate CFR SA, Strabag AG — Sucursala Bucureşti, Swietelsky AG Linz — Sucursala Bucureşti
      (Дело C-532/20)
      (2021/C 53/21)
      Език на производството: румънски
      
         Запитваща юрисдикция
      
      Curtea de Apel Bucureşti
      
         Страни в главното производство
      
      
         Жалбоподател: Alstom Transport SA
      
         Ответници: Compania Naţională de Căi Ferate CFR SA, Strabag AG — Sucursala Bucureşti, Swietelsky AG Linz — Sucursala Bucureşti
      
         Преюдициален въпроси
      
      Трябва ли член 1, параграф 1, алинея 3, член 1, параграф 3 и член 2в от Директива 92/13/ЕИО на Съвета от 25 февруари 1992 година относно координирането на законовите, подзаконовите и административните разпоредби относно прилагането на правилата на Общността по възлагане на обществени поръчки на субекти, извършващи дейност във водния, енергийния, транспортния и телекомуникационния сектор (1), да се тълкуват в смисъл, че срокът за подаване на жалба от оферента, определен за спечелил в контекста на процедурата за възлагане на обществена поръчка, срещу решението на възложителя, с което се обявява за допустима офертата, представена от оферент, който е класиран на по-ниска позиция в класирането, следва да се изчислява според датата, на която възниква интересът на оферента, определен за спечелил, вследствие на подаването от страна на неспечелилия оферент на жалба срещу резултата от процедурата за възлагане на обществена поръчка?
      
         (1)  ОВ, L 76, 1992, стр. 14; Специално издание на български език, 2007 г., глава 6, том 2, стр. 43